
[bookmark: _Hlk84586263]Tárgy: Online nyelvtanfolyam megszervezése és költségeinek elfogadása



Tisztelt Képviselő-testület!

A RUKISÖSZ Ruszin Kisebbségi Összefogás Egyesülettel online ruszin nyelvtanfolyamot szerveznénk a kerületi, a Ferencvárosi- és a Szegedi Ruszin Nemzetiségi Önkormányzatok tagjai, valamint a ruszin nemzetiséghez tartozó lakosok részére. A program célja a ruszin nyelv megismerésének és elsajátításának elősegítése, a ruszin nyelvi és kulturális hagyományok ápolása, valamint a ruszin nemzetiségi közösségek közötti kapcsolatok erősítése. Az online oktatási forma lehetőséget biztosít arra, hogy a különböző településeken élő résztvevők földrajzi távolságtól függetlenül bekapcsolódhassanak a képzésbe. A nyelvtanfolyam 2026. december 1. és 2027. január 31. között valósulna meg, összesen 15 alkalommal, online formában, melyet a RUKISÖSZ Egyesület tartana. A nyelvtanfolyam indulását az egyesület nyilvánosan teszi majd közzé a www.facebook.com/ruszinok oldalon és bárki jelentkezhet majd rá, aki érdeklődik a ruszin nyelv iránt. A fentiek alapján javaslom, hogy a RUKISÖSZ Ruszin Kisebbségi Összefogás Egyesületnek online ruszin nyelvtanfolyamra bruttó 199.500 forintot, számla ellenében fizessünk ki.

Kérem a tisztelt Képviselő-testületet, hogy fogadja el az alábbi határozati javaslatot.



Határozati javaslat:

[bookmark: _Hlk243561394]A Budapest XII. kerületi Ruszin Nemzetiségi Önkormányzat Képviselő-testülete úgy határoz, hogy a RUKISÖSZ Ruszin Kisebbségi Összefogás Egyesületnek (Székhely: 3516 Miskolc Simándy Pál utca 24., adószám: 18447628-1-05) kifizet bruttó 199.500 forint, azaz Egyszázkilencvenkilencezer-ötszáz forintot 15 alkalmas online ruszin nyelvtanfolyamért, számla ellenében. A számla ellenértékét az önkormányzat a 2026-os költségvetése terhére biztosítja. 


(Döntéshozatal módja: egyszerű többség)

